พระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานี(ฉบับที่ ๒)พ.ศ. ๒๕๓๔ ภูมิพลอดุลยเดชป.ร.ให้ไว้ ณ วันที่๒๙ ธันวาคม พ.ศ. ๒๕๓๔เป็นปีที่ ๔๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯให้ประกาศว่าโดยที่เป็นการสมควรเปลี่ยนแปลงเขตเทศบาลตำบลวารินชำราบจังหวัดอุบลราชธานี เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๑๒ วรรคหนึ่งแห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานี (ฉบับที่ ๒) พ.ศ. ๒๕๓๔มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ให้เปลี่ยนแปลงเขตเทศบาลตำบลวารินชำราบ จังหวัดอุบลราชธานีซึ่งกำหนดไว้ในมาตรา ๓ แห่งพระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานี พ.ศ. ๒๕๐๙ เสียใหม่ โดยให้มีเขต ดังต่อไปนี้หลักเขตที่๑ ตั้งอยู่ริมแม่น้ำมูล ฝั่งใต้ ที่จุดซึ่งริมแม่น้ำมูล ฝั่งใต้ตัดกับเส้นตั้งฉากกับแนวศูนย์กลางทางรถไฟสายตะวันออกเฉียงเหนือ กรุงเทพฯ -อุบลราชธานีที่จุดซึ่งอยู่ห่างจากแนวศูนย์กลางถนนศรีสะเกษตัดกับแนวศูนย์กลางทางรถไฟสายตะวันออกเฉียงเหนือกรุงเทพฯ - อุบลราชธานีไปทางทิศตะวันตกเฉียงใต้ตามแนวศูนย์กลางทางรถไฟสายตะวันออกเฉียงเหนือ กรุงเทพฯ - อุบลราชธานี ระยะ ๑๕๐ เมตรด้านเหนือ จากหลักเขตที่ ๑ เลียบริมแม่น้ำมูล ฝั่งใต้ไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ริมแม่น้ำมูลฝั่งใต้ ที่จุดซึ่งริมแม่น้ำมูล ฝั่งใต้ตัดกับเส้นตั้งฉากกับแนวศูนย์กลางถนนไปบ้านบุ้งมั่งที่จุดซึ่งอยู่ห่างจากแนวศูนย์กลางถนนประชาสันติบรรจบกับแนวศูนย์กลางถนนไปบ้านบุ้งมั่ง ไปทางทิศตะวันออกตามแนวศูนย์กลางถนนไปบ้านบุ้งมั่งระยะ ๔๐๐ เมตรด้านตะวันออกจากหลักเขตที่ ๒ เป็นเส้นขนานแนวเหนือใต้ ไปทางทิศใต้ ถึงหลักเขตที่ ๓ซึ่งตั้งอยู่ริมเขตมณฑลทหารบกที่ ๖ ด้านเหนือจากหลักเขตที่๓ เลียบแนวเขตมณฑลทหารบกที่ ๖ ด้านเหนือ ไปทางทิศตะวันตก จนสุดแนวเขตมณฑลทหารบกที่๖ ด้านเหนือ และเลียบแนวเขตมณฑลทหารบกที่ ๖ ด้านตะวันตก ไปทางทิศใต้ ถึงหลักเขตที่๔ ซึ่งตั้งอยู่ตรงมุมแนวเขตมณฑลทหารบกที่ ๖ ด้านตะวันตกบรรจบกับแนวเขตมณฑลทหารบกที่ ๖ ด้านใต้จากหลักเขตที่๔ เป็นเส้นตรงไปทางทิศตะวันออกเฉียงใต้ ถึงหลักเขตที่ ๕ซึ่งตั้งอยู่บนแนวเส้นตั้งฉากกับแนวศูนย์กลางทางหลวงแผ่นดินหมายเลข ๒๔ สายโชคชัย -อุบลราชธานี ที่จุดซึ่งอยู่ห่างจากแนวศูนย์กลางถนนเทศบาล๑๒ บรรจบกับแนวศูนย์กลางทางหลวงแผ่นดินหมายเลข ๒๔ สายโชคชัย - อุบลราชธานีไปทางทิศตะวันออกเฉียงใต้ตามแนวศูนย์กลางทางหลวงแผ่นดินหมายเลข ๒๔ สายโชคชัย - อุบลราชธานี ระยะ ๕๐ เมตร ไปทางทิศตะวันออกระยะ ๗๐ เมตรด้านใต้จากหลักเขตที่ ๕ เป็นเส้นตรงไปทางทิศตะวันตก ถึงหลักเขตที่ ๖ซึ่งตั้งอยู่ริมทางหลวงจังหวัดหมายเลข ๒๑๗๘ สายวารินชำราบ -หนองงูเหลือม ฟากตะวันออก ที่จุดซึ่งอยู่ห่างจากแนวศูนย์กลางถนนเทศบาล๑๒ บรรจบกับริมทางหลวงจังหวัดหมายเลข ๒๑๗๘ สายวารินชำราบ - หนองงูเหลือม ฟากตะวันออกไปทางทิศใต้ตามแนวริมทางหลวงจังหวัดหมายเลข ๒๑๗๘ สายวารินชำราบ - หนองงูเหลือม ฟากตะวันออก ระยะ ๕๐ เมตรด้านตะวันตกจากหลักเขตที่ ๖ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๗ซึ่งตั้งอยู่ริมทางรถไฟสายตะวันออกเฉียงเหนือ กรุงเทพฯ -อุบลราชธานี ฟากใต้ ที่ กม. ๕๗๓.๒๔๐จากหลักเขตที่๗ เป็นเส้นตรงไปทางทิศเหนือจนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลตำรวจเอกเภา สารสินรองนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลตำบลวารินชำราบ จังหวัดอุบลราชธานี (ฉบับที่๒) พ.ศ. ๒๕๓๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลตำบลวารินชำราบ จังหวัดอุบลราชธานีได้เจริญขึ้นและมีชุมชนอยู่หนาแน่น สมควรขยายเขตเทศบาลตำบลวารินชำราบจังหวัดอุบลราชธานี เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้พรพิมล/พิมพ์๑๐ กันยายน ๒๕๔๖อรรถชัย/สุมลรัตน์แก้ไข๑๗กันยายน ๒๕๔๖ปิติวรรณ/ปรับปรุง๒๔ มีนาคม ๒๕๖๓อรญา/ตรวจ๒๓ เมษายน ๒๕๖๓[๑]ราชกิจจานุเบกษา เล่ม ๑๐๘/ตอนที่๒๔๕/ฉบับพิเศษหน้า ๑๐๗/๓๑ธันวาคม ๒๕๓๔